b'\n_START_ARTICLE_\nIdentiteta na spletu\n_START_SECTION_\nPregled\n_START_PARAGRAPH_\nOn-line identiteta je veliko bolj \xc2\xbbprilagodljiva\xc2\xab\xc2\xa0kot identiteta v resni\xc4\x8dnem \xc5\xbeivljenju, ki jo oblikujejo razli\xc4\x8dni faktorji, ki jih je te\xc5\xbeko nadzirati (vklju\xc4\x8dno z raso, razredom, poklicem in stopnjo izobrazbe). Pri oblikovanju on-line identitete so ljudje svobodni, saj lahko opredelijo sami sebe kot \xc5\xbeelijo. Opredelitev je lahko prevara: zamenjava spola je zna\xc4\x8dilna za ra\xc4\x8dunalni\xc5\xa1ke igre za ve\xc4\x8d igralcev (MUD) in druge virtualne skupnosti._NEWLINE_Posamezni uporabniki interneta lahko imajo razli\xc4\x8dne on-line identitete. To lahko delno pripi\xc5\xa1emo pomanjkanju infrastrukture upravljanja identitet, ki bi omogo\xc4\x8dala uporabnikom, da uporabljajo dokazljivo identiteto na spletu v dveh ali ve\xc4\x8d on-line skupnostih. \xc5\xa0tevilne on-line identitete pogosto nastajajo pod pogoji, ki porajajo \xc5\xa1tevilna vpra\xc5\xa1anja. Primer: oseba lahko oblikuje novo identiteto na spletu, da bi pobegnila posledicam negativnega ugleda, da bi prikrojila rezultate volitev preko spleta, da bi prispevala dodatno podporo v diskusijah na spletu. Na on-line licitacijskih straneh se lahko prodajalci prijavijo s \xc5\xa1tevilnimi izmi\xc5\xa1ljenimi identitetami, da bi zvi\xc5\xa1evali cene._NEWLINE_On-line identiteta ni nujno povezana z eno dolo\xc4\x8deno osebo. Skupina ljudi lahko oblikuje posamezno identiteto na spletu._NEWLINE_Psevdonim lahko pomeni dolo\xc4\x8deno stopnjo anonimnosti, vendar je pogosto mo\xc5\xbeno narediti povezavo med on-line identiteto in identiteto v resni\xc4\x8dnem \xc5\xbeivljenju. Spletni stre\xc5\xbenik lahko bele\xc5\xbei IP-naslov, ki je povezan z on-line identiteto. Podrobnosti, ki se nana\xc5\xa1ajo na uporabo tega IP naslova, so zabele\xc5\xbeene pri ponudniku internetnih storitev (ISP), ki posreduje informacije, \xc4\x8de je npr. zadeva na sodi\xc5\xa1\xc4\x8du. Pomen anonimne linije, kot proxy stre\xc5\xbenik, uporabniki interneta lahko dose\xc5\xbeejo ve\xc4\x8d anonimnosti, \xc4\x8de skrijejo svoj IP naslov. Prav tako je mo\xc5\xbeno narediti povezavo med on-line identiteto in identiteto v resni\xc4\x8dnem \xc5\xbeivljenju z uporabo informacij, ki ka\xc5\xbeejo na uporabnikovo identiteto, ki jih uporabnik posreduje preko spleta, ali preko povezav dveh razli\xc4\x8dnih identitet skozi uporabnikov stil pisanja in informacije, ki jih posreduje.\n_START_SECTION_\nUpravljanje ugleda\n_START_PARAGRAPH_\nEkonomisti so presene\xc4\x8deni nad uspe\xc5\xa1nostjo razvoja strani (kot je eBay) glede na prilagodljivost on-line identitete. Ko dve izmi\xc5\xa1ljeni identiteti za\xc4\x8dneta sodelovati on-line, sta soo\xc4\x8deni z ujetni\xc5\xa1ko dilemo: sodelovanje je lahko uspe\xc5\xa1no pod pogojem zaupanja, kljub temu da ni racionalne osnove. Toda uspe\xc5\xa1ne internetne strani so razvile sistem upravljanja ugleda, kot je eBayev sistem povratne informacije, ki zabele\xc5\xbei prenos in priskrbi tehni\xc4\x8dne pomene, s pomo\xc4\x8djo katerih lahko uporabnik oceni zaupanje drugih.\n_START_SECTION_\nOn-line identiteta in tr\xc5\xbei\xc5\xa1\xc4\x8de\n_START_PARAGRAPH_\nIdentiteta na spletu, ki lahko pridobi odli\xc4\x8den ugled, je pomembna zaradi dveh razlogov: prvi\xc4\x8d, oseba ali ve\xc4\x8d oseb vlo\xc5\xbei precej \xc4\x8dasa in napora, da oblikuje svojo identiteto in drugi\xc4\x8d, ostali uporabniki i\xc5\xa1\xc4\x8dejo \xc2\xbbugledno\xc2\xab\xc2\xa0identiteto, ko se odlo\xc4\x8dajo, katera je vredna zaupanja. Zato ni presenetljivo, da se on-line identitete prodajajo na on-line licitacijskih straneh. Kakorkoli, spori nastanejo pri lastnikih on-line identitet. Pred kratkim so uporabniki mno\xc5\xbei\xc4\x8dne on-line igre imenovane Everquest, katere lastnik je Sony Online Entertainment, poskusili prodati njegovo Everquest identiteto na eBay-u. Sony trdi, da je to sporno in da je karakter Sony-jeva intelektualna lastnina, zato je zahteval odstranitev licitacije. Pod izrazom U.S. Digital Millennium Copyright Act (DMCA) bi eBay, \xc4\x8de bi popustil, pristal v to\xc5\xbebi zoper kr\xc5\xa1itev avtorskih pravic. Nere\xc5\xa1eno je ostalo osnovno vpra\xc5\xa1anje: Kdo je lastnik on-line identitete, ki je bila oblikovana kot komercialna spletna stran? Ali on-line identiteta pripada osebi, ki jo oblikuje ali podjetju, ki poseduje programsko opremo, ki je bila uporabljena pri oblikovanju le-te?\n_START_SECTION_\nOn-line identiteta in pri iskanju zaposlitve\n_START_PARAGRAPH_\nKo oddamo prijavo na delovno mesto veliko delodajalcev, pred samim povabilom na razgovor, preveri kandidate preko iskalnikov, kot je Google, Najdi.si, dru\xc5\xbeabna omre\xc5\xbeja in prav velikokrat se lahko zgodi, \xc4\x8deprav smo poslali odli\xc4\x8dno napisano pro\xc5\xa1njo in imamo kompetence za zsedbo delovnega mesta, da nas delodajalec zavrne in sploh ne ponudi mo\xc5\xbenost za osebno predstavitev. Zato bodite pazljivi, kaj objavljate, ne \xc5\xbealite, ne bodite nestrpni, slikem v opitem stanju niso ravno najbolj\xc5\xa1a referenca, ne izlivajte gnojnice o biv\xc5\xa1em delodajalcu, ... Ve\xc4\x8d na Spletna identiteta ali kaj lahko Google pove o vas\n_START_SECTION_\nOn-line identiteta in pravo\n_START_PARAGRAPH_\nKot je omenjeno v prej\xc5\xa1njem odstavku, on-line identiteta pove\xc4\x8duje \xc5\xa1tevilna nere\xc5\xa1ena legalna vpra\xc5\xa1anja: Ali je oblikovanje on-line identitete dejanje govora in zato subjekt zakonske za\xc5\xa1\xc4\x8dite, ki zagotavlja svobodo izra\xc5\xbeanja? Ali je lahko identiteta za\xc5\xa1\xc4\x8ditena s pravicami javnosti ali s pravom blagovne znamke? Ali imajo pravice (odvisno od osebe ali oseb, ki jih oblikujejo)?\n_START_SECTION_\nOn-line identiteta in infrastruktura upravljanja identitete\n_START_PARAGRAPH_\nVsi, ki si \xc5\xbeelijo oblikovati pozitiven ugled na spletu, se sre\xc4\x8dujejo s problem, da je ugled usmerjen. Primer: neki ugled na eBayu ne more biti prenesen na Slashdot._NEWLINE_Za oblikovanje infrastrukture upravljanja identitet so bile oblikovane \xc5\xa1tevilne predpostavke. Vse zahtevajo u\xc4\x8dinkovito javno infrastrukturo tako, da je identiteta dveh lo\xc4\x8denih prikazovanj on-line identitet (ena na Wikipediji in druga na Kuro5hin) pravzaprav ena in ista.\n_START_SECTION_\nOn-line identiteta in pravice uporabnika\n_START_PARAGRAPH_\nPrihodnost anonimnosti na spletu je odvisna od razvitosti infrastrukture upravljanja identitete. Uslu\xc5\xbebenci organa pregona pogosto izrazijo odpor na on-line anonimnost in nastopanje pod izmi\xc5\xa1ljenim imenom, ki ga vidijo kot povabilo za kriminalce, ki \xc5\xbeelijo prikriti svojo identiteto. Zato zahtevajo infrastrukturo upravljanja identitete, ki bo dokon\xc4\x8dno povezala on-line identiteto z legalno identiteto osebe. Pri ve\xc4\x8dini tak\xc5\xa1nih primerov se bo sistem razvil skupaj z  varnostno nacionalnim osebnim dokumentom. V nasprotju s tem, odvetnik za civilne pravice na spletu trdi, da ni potrebe za sistem napada na zasebnost zaradi tehni\xc4\x8dnih re\xc5\xa1itev, kot je sistem upravljanja ugleda, ki so \xc5\xbee zadostne in za katere se pri\xc4\x8dakuje pove\xc4\x8danje razvitosti in uporabnosti.\n_START_SECTION_\nOn-line identiteta in koncept prikritja\n_START_PARAGRAPH_\nDorian Wiszniewski in Richard Coyne, v njunem prispevku v knjigi Oblikovanje virtualnih skupnosti, raziskujeta on-line identiteto s poudarkom na konceptu \xc2\xbbprikritja\xc2\xab\xc2\xa0identitete. Odkrila sta, da kadarkoli na dru\xc5\xbebenem podro\xc4\x8dju posamezniki delujejo vzajemno, prika\xc5\xbeejo nami\xc5\xa1ljeno podobo svoje identitete. S tem ni ni\xc4\x8d druga\xc4\x8de na spletu (on-line) in dejansko postanejo celo bolj jasni v svojih odlo\xc4\x8ditvah. On ali ona mora odgovoriti na specifi\xc4\x8dna vpra\xc5\xa1anja o starosti, spolu, naslovu in tako naprej. Nadalje, oseba dodaja ve\xc4\x8d in ve\xc4\x8d k svoji nami\xc5\xa1ljeni podobi s stilom pisanja, besedi\xc5\xa1\xc4\x8dem in temami. \xc4\x8ceprav poglavje po naravi izrazito filozofsko spodbuja razmi\xc5\xa1ljanje, da je on-line identiteta zapleten posel in \xc5\xa1e vedno v procesu razumevanja._NEWLINE_Predvsem, ali nami\xc5\xa1ljena podoba resni\xc4\x8dno prikrije identiteto? Z izbiro \xc2\xbbmaske\xc2\xab\xc2\xa0lahko odkrijemo nekaj o subjektu, ki se skriva za njo. Nekateri to imenujejo metafora maske. On-line maska ne odkrije dejanske identitete osebe. Kakorkoli, odkrije pa nekaj kar \xc2\xbble\xc5\xbei\xc2\xab\xc2\xa0za masko, na primer, \xc4\x8de oseba izbere rock zvezdo on-line, ta metafora ka\xc5\xbee interes v rock glasbi. Celo, \xc4\x8de se oseba odlo\xc4\x8di skriti za popolnoma la\xc5\xbenivo identiteto, to ka\xc5\xbee nekaj o strahu in pomanjkanju samospo\xc5\xa1tovanja._NEWLINE_Drugi\xc4\x8d, ali je prikrivanje potrebno za on-line vzajemno delovanje? Zaradi \xc5\xa1tevilnih \xc4\x8dustvenih in psiholo\xc5\xa1kih dejavnikov, ljudje lahko nasprotujejo on-line interakciji. S prekrivanjem identitete lahko ljudje ustvarijo varen internet. Eden od glavnih strahov on-line identitete je kraja ali zloraba le-te. Ta strah odvra\xc4\x8da ljudi od tega, da bi povedali kdo so. Ljudje morajo delovati z dolo\xc4\x8deno stopnjo zaupanja brez strahu, da bo maska, ki jo oblikujejo on-line, primerna._NEWLINE_Tretji\xc4\x8d, ali maska pomaga pri izobra\xc5\xbeevanju? Wiszniewski in Coyne sta dognala, da izobra\xc5\xbeevanje lahko vidimo kot proces spreminjanja, kjer je identiteta realizirana, kako nekdo najde dolo\xc4\x8den prostor. Izobrazba identificira transformacijo identitete. Izobrazba je proces izgradnje ob\xc4\x8dutka identitete, v splo\xc5\xa1nem proces vzgajanja. Pri interakciji \xc5\xa1tudentov v on-line skupnostih, morajo razkriti dolo\xc4\x8dene stvari o sebi, na drugi strani pa dobijo odgovore drugih v tem sodelovanju. Na tak na\xc4\x8din je maska neprestano oblikovana v dialogu z drugimi in s tem bodo \xc5\xa1tudentje postali bogatej\xc5\xa1i za ob\xc4\x8dutek kdo so. To bo proces vzgajanja, ki bo pomagal \xc5\xa1tudentom razumeti njihove prednosti in slabosti.\n_START_SECTION_\nOn-line spolna identiteta\n_START_PARAGRAPH_\n\xc5\xa0iroko predebatirana tema, nana\xc5\xa1ajo\xc4\x8d se na on-line identiteto, je raziskovanje spola in spolne identitete. Kljub nara\xc5\xa1\xc4\x8dajo\xc4\x8di toleranci in sprejemljivosti razli\xc4\x8dnih spolnosti v na\xc5\xa1i dru\xc5\xbebi, so predsodki \xc5\xa1e vedno mo\xc4\x8dno prisotni v resni\xc4\x8dnem \xc5\xbeivljenju. V on-line svetu imajo uporabniki mo\xc5\xbenost vstopa v priljubljen svet \xc5\xa1tevilnih uporabni\xc5\xa1kih dimenzij (MUD), tipiziranih kot igre kot so Final Fantasy 11, World of Warcraft ali Second Life. Gre za on-line skupnosti, kjer so mo\xc5\xbenosti opredelitve spolne identitete \xc5\xa1e posebej raz\xc5\xa1irjene in z velikim dele\xc5\xbeem interakcij namenjenih izgradnji razmerij._NEWLINE_Skupna razprava o pozitivnih vidikih virtualnosti in prisotnost on-line skupnosti je doprinesla, da lahko ljudje zdaj predstavijo sami sebe brez strahu, da bodo nadlegovani. Internet omogo\xc4\x8da uporabnikom, da postanejo manj zadr\xc5\xbeani in bolj pogumni._NEWLINE_Ta svoboda se ka\xc5\xbee kot nove mo\xc5\xbenosti za dru\xc5\xbebo kot celoto. Gre za sposobnost ljudi raziskovati vlogo spola in seksualnosti na ne\xc5\xa1kodljiv na\xc4\x8din, doslej zanimiv in koristen za tiste, ki so bili pripravljeni na spremembe. On-line identiteta je dala ljudem mo\xc5\xbenost ob\xc4\x8dutiti udobje v \xc5\xa1iroki paleti vlog, od katerih so lahko nekateri osnovni vidiki uporabni\xc5\xa1kega \xc5\xbeivljenja, vendar \xc5\xa1e to ni mo\xc5\xbeno prenesti v resni\xc4\x8dno \xc5\xbeivljenje._NEWLINE_Osnoven primer teh prilo\xc5\xbenosti je osnovanje \xc5\xa1tevilnih skupnosti, kjer so dobrodo\xc5\xa1li mladi geji in lezbijke, ki \xc2\xbbposlujejo\xc2\xab\xc2\xa0s svojo seksualnostjo. Te skupnosti omogo\xc4\x8dajo mladostnikom, da delijo svoje izku\xc5\xa1nje z drugimi, tudi starej\xc5\xa1imi geji in lezbijkami in tako ustvarjajo prostor, ki ni nevaren in kjer te noben ne obsoja. V prikazu teh skupnosti, Silberman (v Holeton, 1998, p. 118) citira informacijsko-tehni\xc4\x8dnega delavca Toma Reilly-a ki pravi, da je najlep\xc5\xa1a stvar on-line storitev, da so viri resni\xc4\x8dno decentralizirani, kjer lahko otroci oporekajo odraslim in tako ustvarijo nekaj novega. \xc4\x8ce je organizator uspe\xc5\xa1en, je novica takoj uporabna. Internet je tako najbolj mo\xc4\x8dno orodje, ki so ga mladostniki z alternativno seksualnostjo kdajkoli imeli._NEWLINE_On-line svet priskrbi uporabnikom, da lahko izberejo spol, spolne preference in spolne zna\xc4\x8dilnosti, ki jih \xc5\xbeelijo uresni\xc4\x8diti. V vsakem on-line spopadu ima uporabnik pravzaprav prilo\xc5\xbenost, da oblikuje identiteto, ki bi jo \xc5\xbeelel uresni\xc4\x8diti. McRae v Surgan (2000) trdi, da pomanjkanje fizi\xc4\x8dne prisotnosti zaplete posamezne spolne interakcije: ker je izbira spola prej pravica kot pa absolutno konkretiziran dru\xc5\xbebeni konstrukt, postane cel koncept spolnosti, kot primarni trg identitete, deloma spodkopan._NEWLINE_Poglavje o spolnosti in seksualnosti ponovno pridobiva na svoji pomembnosti, na ideji lo\xc4\x8ditve od telesa in z njo povezane posledice. Lo\xc4\x8ditev od telesa je ideja, da ko je enkrat uporabnik priklju\xc4\x8den, potreba po telesu ni ve\xc4\x8d zahtevana in uporabnik lahko participira lo\xc4\x8deno od njega. To konec koncev namiguje na lo\xc4\x8ditev od identitete, ki je definirana s fizi\xc4\x8dnim telesom. V kiberneti\xc4\x8dnem prostoru \xc5\xa1tevilni vidiki seksualne identitete postanejo zamegljeni in so definirani  le s strani uporabnika. Tu se zopet pojavljajo vpra\xc5\xa1anja resnice, zlasti glede on-line sestajanja in virtualnega seksa. Kot trdi McRae (1997, p. 75) virtualni seks omogo\xc4\x8da dolo\xc4\x8deno svobodo izra\xc5\xbeanja, fizi\xc4\x8dnega predstavljanja in eksperimentiranja preko svojih lastnih mej resni\xc4\x8dnega \xc5\xbeivljenja. V najbolj\xc5\xa1em smislu ne le da zaplete, ampak ponovno vzpostavi lo\xc4\x8ditev med umom, telesom in samim seboj na na\xc4\x8din, ki je mo\xc5\xbeen le skozi konstrukcijo on-line identitete._NEWLINE_Konec koncev on-line identiteta ne more biti popolnoma neodvisna od dru\xc5\xbebenih omejitev, ki veljajo v resni\xc4\x8dnem \xc5\xbeivljenju. Kot razpravlja Westfall (2000, p.160) ideje popolne lo\xc4\x8ditve od dru\xc5\xbebene hierarhije in omejitve niso povzro\xc4\x8dene na internetu (kot je morda bilo predlagano v prej\xc5\xa1njih raziskavah), ampak strukturo identitete \xc5\xa1e vedno oblikujejo drugi. Westfall pripisuje pomembno vlogo, do sedaj redko omenjeni temi, in sicer vplivom pismenosti in komunikacijskih sposobnosti on-line uporabnikov. Seveda te sposobnosti ali pomanjkanje le-teh pomeni zmo\xc5\xbenost oblikovanja posameznikovega on-line zaznavanja prav tako kot zaznavanja fizi\xc4\x8dnega telesa v resni\xc4\x8dnem \xc5\xbeivljenju.\n_START_SECTION_\nPomisleki\n_START_PARAGRAPH_\nPomisleki glede dejanske identitete se vrtijo okoli napa\xc4\x8dnega prikazovanja in u\xc4\x8dinkov spletnega ter dejanskega obstoja. Spolnost in spolno vedenje na spletu prina\xc5\xa1a nekaj od najspornej\xc5\xa1ih debat z veliko mero zaskrbljenosti nad plenilskim karakterjem nekaterih uporabnikov.  Zaskrbljujo\xc4\x8da je predvsem otro\xc5\xa1ka pornografija ter to, da je pedofilom omogo\xc4\x8deno prekrivanje svoje identitete. Hkrati se s tem, ko je uporabniku dana mo\xc5\xbenost upodobitve samega sebe podvomi v veljavnost spletnih odnosov._NEWLINE_Skrbi glede povezanosti realnega in spletnega obstoja pozivajo tudi na dejstvo, da se ne ve kaj je resni\xc4\x8dno do\xc5\xbeivetje. S pojmi spol, spolnost in spolno vedenje se lahko pozabavamo, kar prina\xc5\xa1a pomislek glede tega, kako lahko virtualne izku\xc5\xa1nje vplivajo na realna \xc4\x8dustva posameznika.\n_START_SECTION_\nKomunikacija\n_START_PARAGRAPH_\nSpletna identiteta v razredih sili ljudi k premisleku o tem kaj menijo in \xc4\x8dutijo o ambientu razreda. Z izumom spletnih razredov so se u\xc4\x8dilnice spremenile in ne omogo\xc4\x8dajo ve\xc4\x8d tradicionalne komunikacije (iz o\xc4\x8di v o\xc4\x8di), temve\xc4\x8d so te komunikacije nadomestili ra\xc4\x8dunalni\xc5\xa1ki zasloni. \xc5\xa0tudenti niso ve\xc4\x8d ozna\xc4\x8deni na podlagi vizualnih karakteristik. Za vsako stran obstajajo plusi in minusi, plus tradicionalnih razredov je ta, da lahko \xc5\xa1tudentje vzpostavijo viden kontakt z u\xc4\x8diteljem, ki je tudi v istem prostoru in jim je ta \xc4\x8das na voljo za vpra\xc5\xa1anja. \xc5\xa0tudentje so hkrati v stiku z drugimi \xc5\xa1tudenti.  Vendar, \xc4\x8de so \xc5\xa1tudentje pla\xc5\xa1ni ali se po\xc4\x8dutijo neudobno pri komuniciranju z drugimi, se lahko zate\xc4\x8dejo na spletni te\xc4\x8daj, kjer potekajo komunikacije prek zaslona. Na\xc4\x8dinov komuniciranja prek spleta je veliko, npr. email, diskusijske table ter klepetalnice. Posamezniki nimajo izhodi\xc5\xa1\xc4\x8dnega vtisa o tem kak\xc5\xa1en je posameznikov izgled, njegov na\xc4\x8din govora, ampak se ta vtis ustvari na podlagi informacij, ki jih posameznik poda. To je metoda, s katero so \xc5\xa1tudentje po\xc4\x8dutijo udobneje in niso ustrahovani z javnim nastopanjem. \xc5\xa0tudentom ni potrebno takoj podati odgovore, temve\xc4\x8d si lahko vzamejo \xc4\x8das za razmislek. Komunikacija prek tekstovnih medijev lahko napelje \xc5\xa1tudenta, da si vzame ve\xc4\x8d \xc4\x8dasa  za premislek o idejah, medtem ko tega \xc4\x8dasa v razredu, med samim predavanjem ni toliko (Smith).\n_START_SECTION_\nAli so spletni razredi vredni tega?\n_START_PARAGRAPH_\nArgumenti so podani za obe strani, vendar pa se zdi, da so spletni razredi za dolo\xc4\x8dene \xc5\xa1tudente primernej\xc5\xa1i. Razred tako upo\xc5\xa1teva udele\xc5\xbebo tistih katerim je udobnej\xc5\xa1e pred ra\xc4\x8dunalni\xc5\xa1kim zaslonom. Spletni razredi so postali nekak\xc5\xa1na modna muha, vendar pa je njihova \xc5\xa1tevil\xc4\x8dnost nakazala, da bo ta trend postal stalen del \xc5\xa1olstva. \xc2\xbbLeta 2001 je spletna visoko\xc5\xa1olska izobrazba za odrasle (ni vklju\xc4\x8denih milijonov \xc5\xa1tudentov K-12 ) iztr\xc5\xbeila $4.5 milijard. Leta 2005 je naraslo na $11 milijard. In ta podatek je le za Zdru\xc5\xbeene dr\xc5\xbeave Amerike\xc2\xab(Dekan).\n_START_SECTION_\nZaznavanje profesorja\n_START_PARAGRAPH_\nPomembno je, da ima tudi profesor identiteto znotraj u\xc4\x8dilnice. \xc5\xa0tudentje morajo imeti ob\xc4\x8dutek, da jim bo profesor pripravljen pomagati ko bodo pomo\xc4\x8d potrebovali. \xc4\x8ceprav se \xc5\xa1tudentje s profesorjem ne morejo osebno videti, pa naj bi dopisovanje med njimi potekalo v primernem na\xc4\x8dinu. Brez tega bodo \xc5\xa1tudentje opustili ta spletni te\xc4\x8daj, saj bodo imeli ob\xc4\x8dutek, da niso usmerjeni s strani profesorja (Smith).\n_START_SECTION_\nIdentiteta na spletu:blogi\n_START_PARAGRAPH_\nSpletnikovanje(blogging) se je za\xc4\x8delo s prvim uradnim izidom Xange leta 1996. Posameznik je postal zmo\xc5\xbeen izraziti svoj pogled na spletu s tem ko je vstopil v diskusijski forum, kjer je prejemal tudi povratne informacije. Danes je spletnikovanje postala priljubljena oblika spletnega pisanja, ki omogo\xc4\x8da kreiranje preprostih in poceni javnih forumov za izra\xc5\xbeanje zamisli, po\xc5\xa1ijanje slik, video ali audio datotek; povezovanje na druge URL naslove; ter izra\xc5\xbeanje komentarjev bralcev. Kreiranje spletnega dnevnika je tako preprosto kot je ogled brezpla\xc4\x8dnih spletnih mest ter ustvarjanje ra\xc4\x8duna. Popularne strani vklju\xc4\x8dujejo: Livejournal, Blogger in Xango. Ko je ra\xc4\x8dun ustvarjen, lahko objavimo kar \xc5\xbeelimo (znotraj direktive ponudnika storitve). Spletni dnevnik je odli\xc4\x8den na\xc4\x8din za ustvarjanje identitete na spletu. Uporabimo lahko svoje dejansko ime ali pa ustvarimo osebo na podlagi na\xc5\xa1e domi\xc5\xa1ljije. Na spletu smo lahko kdorkoli \xc5\xbeelimo. Uporabniki spletnih dnevnikov pogosto uporabljajo prevdonime, da obvarujejo svoje osebne podatke, hkrati pa jim dajejo ve\xc4\x8djo svobodo pri izra\xc5\xbeanju zamisli, ki bi lahko bile njihovi dru\xc5\xbeini, delodajalcu itd. nev\xc5\xa1e\xc4\x8dne. Dostop do teh informacij imajo ljudje po vsem svetu  in bi jih lahko uporabili v zle namene. Kot je dejal John Grohol, raba psevdonima  lahko omogo\xc4\x8di posamezniku, da obvaruje svojo dejansko identiteto in gradi na ugledu, s tem ko uporablja svoje nami\xc5\xa1ljeno ime. Kakorkoli, ljudje pogosto uporabljajo to storitev kot spletni dnevnik, brez zavedanja, da jih zadostna koli\xc4\x8dina informacij kljub uporabljenemu psevdonimu naredi prepoznavne in se prek tega razkrijejo,  s ter pa postanejo ranjlivi.\n_START_SECTION_\nIdentiteta na spletu: Facebook&Myspace\n_START_PARAGRAPH_\nKreaciji MySpace in Facebook sta omogo\xc4\x8dili posameznikom, da ustvarijo dru\xc5\xbebeno omre\xc5\xbeje medtem ko vzdr\xc5\xbeujejo svojo identiteto na spletu. Tako MySpace kot Facebook sta na razpolago vsakomur, \xc4\x8deprav je \xc5\xa1e do nedavnega bil Facebook namenjen le tistim, katerim se je e-mail naslov ujemal z institucijami, kot so fakultete, srednje \xc5\xa1ole in podjetja. Ta prijateljska omre\xc5\xbeja omogo\xc4\x8dajo iskanje posameznikov ter njihovo dodajanje k seznamu prijateljev, pa \xc4\x8de jih poznajo ali ne. Torej, zakaj sta ti dve omre\xc5\xbeji tako vznemirljivi? Nekateri, vklju\xc4\x8dno z Danah Boyd, pravijo, da je vznemirljiva identiteta, ki si jo posameznik ustvari. Uporabniki lahko upravljajo s svojimi stranmi in jih prilagodijo svoji osebnosti. Na obeh omre\xc5\xbejih lahko prijatelji tudi pustijo komentarje na prijateljevemu zidu (ang. friend wall), ki je nekak\xc5\xa1na bele\xc5\xbeka, ki prikazuje popularnost, namre\xc4\x8d ve\xc4\x8d komentarjev kot nekdo ima, bolj je ta popularen. Pozornost, ki jo nekdo pridobi s pomo\xc4\x8djo strani, lahko posameznika zasvoji in zato se vklju\xc4\x8duje v omre\xc5\xbeje \xc5\xa1e pogosteje. Za razliko od pisanja spletnih dnevnikov, mora uporabnik teh dveh omre\xc5\xbeij izdelati prepoznavno identiteto, psevdonimi niso omogo\xc4\x8deni. V teh omre\xc5\xbeij ljudje v najve\xc4\x8dji meri vklju\xc4\x8dujejo svoje slike pri profilu. Myspace uporabniki lahko tudi ohranijo spletni dnevnik na tej strani in tako lahko svojim prijateljem sporo\xc4\x8dajo kaj po\xc4\x8dnejo. To pri Facebooku ni mogo\xc4\x8de. Slabost pri tem pa je (razen, kjer je opcija za zaseben profil), da tudi tisti, ki niso prijatelji, lahko vse dokler so registrirani pregledujejo na\xc5\xa1e strani . Na Facebooku lahko na\xc5\xa1 profil pregledujejo le prijatelji, ki jih imamo na spisku, drugim je dostop onemogo\xc4\x8den. Vendar, kaj je potem smisel ustvarjanja ra\xc4\x8duna, \xc4\x8de ne \xc5\xbeelimo, da si ljudje ogledujejo na\xc5\xa1 profil, zlasti pri MySpacu, kjer je dostop bistveno la\xc5\xbeji kot pri Facebooku?  Posamezniki lahko \xc5\xa1e vedno izbirajo kak\xc5\xa1no identiteto na spletu bodo posedovali, ta je lahko zelo odprta in razkrivajo\xc4\x8da, ali pa posredujejo le tiste podatke, ki so zahtevani, ter se tako ne razkrivajo.\n_START_SECTION_\nPlenilci na spletu\n_START_PARAGRAPH_\nPlenilec na spletu je internetni uporabnik, ki izkori\xc5\xa1\xc4\x8da ranljive ljudi za spolne ali finan\xc4\x8dne namene. Ustvariti spletno identiteto, ki pritege ostale je preprosto in te\xc5\xbeko je prepoznati \xc4\x8de se oseba izdaja za nekoga. Veliko ljudi zaupa v stvari kot so opis nekoga, njegove fotografije ali pa njegova spletna prisotnost na spletnih mestih kot je Myspace, vendar pa se da te stvari zlahka ponarediti. Prav tako pa jamstvo za identiteto nekoga ni to, da smo z njim \xc5\xbee dalj \xc4\x8dasa v stiku prek spleta. _NEWLINE_Otroci so najbolj ranljivi in tako spadajo v skupino tveganja. \xc2\xbbSkozi \xc4\x8das - morda tedne ali mesece - tujec, ki posreduje toliko informacij kot je sploh mogo\xc4\x8de, ter pridobiva otrokovo zaupanje prek komplimentov, pozitivnih izjav, ter drugih oblik laskanja, zgradi \xc4\x8dustveno vez z otrokom\xc2\xab\xc2\xa0(Net Safe Kids). \xc5\xbdrtve ne smejo ni\xc4\x8desar posumiti, pretentane se tudi s tem, da mislijo, da so pribli\xc5\xbeno enakih let kot oseba, s katero komunicirajo. Obstajajo primeri, ko so posamezniki bili odkriti s svojimi identitetami in nameni ter so uporabljali internet le zaradi la\xc5\xbejega dostopa._NEWLINE_Oddaja Dateline na NBC-ju je spremljala tri preiskave plenilcev na spletu. Obravnavali so odrasle, ki so se na spletu predstavljali kot najstniki, se ukvarjali z razgovori ostalih odraslih oseb ter se dogovarjali za sre\xc4\x8danja v \xc5\xbeivo. Osebo, ki je pri\xc4\x8dakovala sre\xc4\x8danje z  najstnikom je pri\xc4\x8dakal Chris Hansen, NBC dopisnik. Ta oseba je bila kasneje aretirana ter prikazana na vsedr\xc5\xbeavni televiziji. Dateline je bil odgovoren za preiskave v petih razli\xc4\x8dnih krajih, ter za prijetje skupno 129 ljudeh. _NEWLINE_Novi zakoni so bili izdani z namenom nadzirati plenilce na spletu v Zdru\xc5\xbeenih dr\xc5\xbeavah Amerike. Federativni zakoni so bili sprejeti z namenom pomagati in obvarovati otroke pred plenilci na spletu. Federativni zakoni pa omogo\xc4\x8dajo tudi prislu\xc5\xa1kuvanje telefonskim sporo\xc4\x8dilom, saj so lahko tako storilci ujeti \xc5\xa1e preden se otroku zgodi kaj hudega. V Kaliforniji, kjer se je preiskava odvijala, je pogovor z otrokom prek spleta prekr\xc5\xa1ek in te odrasle osebe se obto\xc5\xbei kaznivega dejanja, saj je njihov namen o\xc4\x8diten.'